諸人集予貧樂軒賞花以直把春賞酒都將命乞花爲韻深得把字
作者：鄧深
朝代：宋

paragraphs: 旭日釀融和，化工幻夭冶。
吾家最岑寂，亦有花枝亞。
光浮蝶翅動，香倩蜂鬚惹。
名傳文中譜，品入趙昌畫。
春歸不可挽，恐被東風嫁。
急呼我輩人，趺坐花陰下。
雖無裙可幄，賴有草堪藉。
但愁歡未闌，酒盡不容把。
明年長安城，走馬逐東野。